ช่วยเหลือประชาชนที่ได้รับผลกระทบจากฝุ่นละออง ย้ำแนวทางการแก้ปัญหาต้องย้ายแหล่งก่อฝุ่นละอองออกนอกพื้นที่เมือง
นายนริศ ขำนุรักษ์ รัฐมนตรีช่วยว่าการกระทรวงมหาดไทย กล่าวถึงปัญหาฝุ่นละอองในขณะนี้ ถือเป็นภัยพิบัติและเป็นเรื่องใหญ่ของประเทศ ที่จำเป็นต้องร่วมมือกันในทุกหน่วยงานทุกฝ่าย รวมถึงในอนาคตวันข้างหน้าต้องใช้เทคโนโลยีเข้ามาแก้ไขการก่อสร้างโรงงานอุตสาหกรรม อาจจะต้องมีโซนนิ่ง หรือย้ายแหล่งก่อฝุ่นละออง เหมือนเช่นที่กรุงปักกิ่ง สาธารณรัฐประชาชนจีน ทำให้อากาศดีขึ้น กระทรวงมหาดไทย มอบหมายหน่วยงานในพื้นที่ ติดตามการช่วยเหลือประชาชน พร้อมตรวจสอบเรื่องการเตรียมงบประมาณ ในปีงบประมาณ 2567-2568 ไว้ด้วย นอกจากนี้ ยังต้องเตรียมการให้ฝุ่นละอองออกจากกรุงเทพมหานครให้ได้ รวมถึงในหลายเมือง ขอให้ประชาชนมั่นใจ รัฐบาลไม่ได้นิ่งนอนใจสำหรับช่วงนี้ใกล้ช่วงเทศกาลสงกรานต์ จะมีประชาชนเดินทางกลับภูมิลำเนาและท่องเที่ยวกันเป็นจำนวนมาก รัฐมนตรีช่วยว่าการกระทรวงมหาดไทย กล่าวว่า สัปดาห์หน้า จะมีการหารือถึงมาตรการป้องกันการเดินทาง โดยจะใช้ทุกมาตรการของกรมป้องกันและบรรเทาสาธารณภัยอย่างเข้มข้น